CELEX: 32021R1771
Language: lt
Date: 2021-10-07 00:00:00
Title: Komisijos reglamentas (ES) 2021/1771 2021 m. spalio 7 d. kuriuo dėl valgomųjų ridikų lapų iš dalies keičiamas Europos Parlamento ir Tarybos reglamento (EB) Nr. 396/2005 I priedas (Tekstas svarbus EEE)

2021 10 8   
               
               
                  LT
               
               
                  Europos Sąjungos oficialusis leidinys
               
               
                  L 356/30
               
            
         KOMISIJOS REGLAMENTAS (ES) 2021/1771
         2021 m. spalio 7 d.
         kuriuo dėl valgomųjų ridikų lapų iš dalies keičiamas Europos Parlamento ir Tarybos reglamento (EB) Nr. 396/2005 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 4 straipsnį,
         kadangi:
         
                     (1)
                  
                  
                     augaliniai ir gyvūniniai produktai, kuriems taikoma Reglamentu (EB) Nr. 396/2005 nustatyta didžiausia leidžiamoji pesticidų liekanų koncentracija (toliau – DLK), laikantis to reglamento nuostatų, išvardyti to reglamento I priede;
                  
               
                     (2)
                  
                  
                     Komisijos reglamentu (ES) 2018/62 (2) į I priedo B dalį, be kita ko, buvo įtraukta prekė „valgomųjų ridikų lapai“ ir ji buvo susieta su preke „lapiniai kopūstai“ to priedo A dalyje. Todėl lapiniams kopūstams skirta DLK taip pat taikoma ir valgomųjų ridikų lapams;
                  
               
                     (3)
                  
                  
                     kadangi priimant Reglamentą (ES) 2018/62 nebuvo liekanų tyrimo duomenų, galinčių patvirtinti, ar ši klasifikacija būtų tinkama, Komisijos reglamentu (ES) 2018/1049 (3) buvo nustatytas pereinamasis laikotarpis. Kad valstybės narės galėtų parengti tokius duomenis, buvo įtraukta išnaša, susieta su preke „valgomųjų ridikų lapai“, pagal kurią iki 2021 m. gruodžio 31 d. šiai prekei netaikoma „lapiniams kopūstams“ nustatyta DLK;
                  
               
                     (4)
                  
                  
                     kadangi tokius duomenis rengiančios valstybės narės neseniai informavo Komisiją, kad duomenų rinkimas užsitęsė, atitinkamas pereinamasis laikotarpis turėtų būti pratęstas dar trejiems metams, kad būtų galima užbaigti tyrimus ir juos įvertinti;
                  
               
                     (5)
                  
                  
                     todėl susijusi išnaša Reglamento (EB) Nr. 396/2005 I priede turėtų būti atitinkamai iš dalies pakeista;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 396/2005 I priedo B dalies 3 išnaša pakeičiama taip:
            
                        „(3)
                     
                     
                        DLK valgomųjų ridikų lapams taikoma nuo 2025 m. sausio 1 d.“
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 70, 2005 3 16, p. 1.
         
            (2)  2018 m. sausio 17 d. Komisijos reglamentas (ES) 2018/62, kuriuo pakeičiamas Europos Parlamento ir Tarybos reglamento (EB) Nr. 396/2005 I priedas (OL L 18, 2018 1 23, p. 1).
         
            (3)  2018 m. liepos 25 d. Komisijos reglamentas (ES) 2018/1049, kuriuo pakeičiamas Europos Parlamento ir Tarybos reglamento (EB) Nr. 396/2005 I priedas (OL L 189, 2018 7 26, p. 9).